Ενημερώνουμε τους φοιτητές/τριες του Πανεπιστημίου Θεσσαλίας, προπτυχιακούς, μεταπτυχιακούς και υποψήφιους διδάκτορες, που ενδιαφέρονται για Σίτιση ή Στέγαση, ότι θα υποβάλουν ηλεκτρονικά την Αίτηση μέσω της διαδικτυακής πλατφόρμας του Πανεπιστημίου ( [<https://merimna.uth.gr/>](https://merimna.uth.gr/) <https://merimna.uth.gr>), χρησιμοποιώντας τους κωδικούς του ιδρυματικού τους λογαριασμού. Για την πρόσβαση στην ηλεκτρονική πλατφόρμα Αιτήσεων από ηλεκτρονικό υπολογιστή εκτός δικτύου Π.Θ., θα πρέπει να γίνεται σύνδεση μέσω του [<https://it.uth.gr/services/eikoniko-idiotiko-diktyo-vpn>](https://it.uth.gr/services/eikoniko-idiotiko-diktyo-vpn) Εικονικού Ιδιωτικού Δικτύου (VPN).

Απαραίτητη προϋπόθεση πριν την υποβολή της αίτησης είναι να έχει εκδοθεί η Πράξη Διοικητικού Προσδιορισμού Φόρου (πρώην Εκκαθαριστικό σημείωμα για το φορολογικό έτος 2024).

 - Οι αιτήσεις για ΣΤΕΓΑΣΗ (αφορούν αποκλειστικά την πόλη της Λάρισας και της Καρδίτσας) θα υποβάλλονται από την Τρίτη 13 Μαΐου έως και την Τρίτη 27 Μαΐου 2025 και οι ενδιαφερόμενοι φοιτητές/τριες αφού εισέλθουν στην πλατφόρμα θα επιλέξουν αποκλειστικά την ένδειξη «Στέγαση και Σίτιση» και δεν θα υποβάλουν ξεχωριστή αίτηση για σίτιση διότι η αίτησή τους αξιολογείται ταυτόχρονα και για χορήγηση δωρεάν σίτισης.

 - Οι αιτήσεις για ΣΙΤΙΣΗ (αφορούν όλες τις πόλεις του Π.Θ.) θα υποβάλλονται από την Τρίτη 13 Μαΐου έως και την Πέμπτη 31 Ιουλίου 2025 και οι ενδιαφερόμενοι φοιτητές/τριες αφού εισέλθουν στην πλατφόρμα θα επιλέξουν αποκλειστικά την ένδειξη «Σίτιση».

<https://www.uth.gr/news/enarxi-ypobolis-aitiseon-ak-etoys-2025-2026-gia-steg>

asi-kai-sitisi